《俗叹》
元代·方回

六十余年老病身，少曾识破世间人。
俗棋幸胜元无着，市药多间总不真。
傅粉涂脂何可近，藏机伏阱未须嗔。
莲华岳顶看秋月，莫向长安踏市尘。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。